Решение на Съда на публичната служба (трети състав) от 19 юни 2013 г. — BY/EAАБ
(Дело F-8/12)1
(Служители на ЕААБ — Срочно нает служител — Уволнение поради професионална некомпетентност — Задължение за полагане на грижа — Външна за професионалните трудности причина — Психически тормоз — Болест — Вреди и загуби)
Език на производството: френски
Страни
Жалбоподател: BY (Lasne, Белгия) (представител: B.-H. Vincent, avocat)
Ответник: Европейска агенция за авиационна безопасност (EAАБ) (представители: г-н F. Manuhutu, подпомаган от D. Waelbroeck и A. Duron, avocats)
Предмет
Искане за отмяна на решение за уволнение на жалбоподателя и искане за възстановяване на вредите, за които се твърди, че са били понесени вследствие на уволнението и на предполагаемия тормоз
Диспозитив
Осъжда Европейската агенция за авиационна безопасност да заплати на BY сумата, съответстваща на деветмесечното му нетно възнаграждение, което той е получавал преди да бъде уволнен.
Отхвърля жалбата в останалата ѝ част.
Осъжда Европейската агенция за авиационна безопасност да понесе направените от нея съдебни разноски и съдебните разноски, направени от BY.
____________
1 ОВ C 65, 3.3.2012 г., стр. 28.